Gandia presenta la programació per al 25-N, Dia Internacional contra la violència de gènere
18 noviembre 2024

## Gandia presenta la programació per al 25-N, Dia Internacional contra la violència de gènere18 noviembre 2024Última actualización: 18 noviembre 2024

![](../gestion/img/8de02af54d9841d36a3971c0cec25d33085d8be3e1ed05d56d11c8b05b4fc074.jpg)  
  

L'alcalde de Gandia, José Manuel Prieto, i l'edil d'Igualtat, Diversitat i LGTBI, Maribel Codina, han mantingut una trobada per ultimar la programació que des del Consistori s'ha organitzat amb motiu del 25N, Dia Internacional contra la violència de gènere. El lema de l’edició d'aquest any és “Trenca el silenci”, per animar a alçar la veu i denunciar davant dels casos de masclisme.  
Tal com ha destacat Codina, el 25 de novembre ha de servir “per a conscienciar, no callar i assenyalar la violència de gènere. La societat ho ha de fer també per aquelles dones que no poden aixecar la seua veu. No ens hem de quedar amb els braços creuats quan vegem una agressió. Totes les persones poden telefonar al 016, als recursos especialitzats, sense por, perquè no podem mirar cap a un altre costat”.  
D'altra banda, demà a les 10 hores l’alcalde de la ciutat inaugurarà l'exposició de l'alumnat d'Auna Inclusió de treballs manuals sota el lema “Trenca el silenci” a la planta baixa de l'Edifici del Tossal.

  
Altres iniciatives previstes, la responsable del departament ha informat que ja s'ha convocat el V Concurs de Fotografia: Apodera't, canvia l'objectiu, que en aquesta edició té com a lema “Trenca el Silenci”. Un concurs obert a tota la ciutadania on se seleccionaran 13 fotografies de les quals es triaran les tres millors que rebran premis que van des dels 100 als 200 euros.

Una altra de les accions, que ha estat dissenyada per conscienciar els més menuts, és el I Concurs de Pancartes. Els guanyadors rebran el premi en una concentració que es realitzarà a la plaça de l'Ajuntament on estaran els centres educatius participants el pròxim 25 de novembre.

La programació també contempla diversos tallers d'Autodefensa i Seguretat que s'emmarquen dins del projecte 'Veus Transformadores' i que se celebrarà al centre Social de Marxuquera, a l'Edifici Tossal i a l'I.E.S. “Veles i Vents”.  
La Universitat Popular de Gandia també ha volgut formar part de les programacions. Per això la UPG ha organitzat del 18 al 25 de novembre al Claustre de la Biblioteca una exposició i venda solidària de fotografies a benefici de l'Associació Rosa dels Vents per la igualtat de gènere.  
Una altra de les entitats que s'ha sumat a la celebració és el Centre Internacional de Gandia de la Universitat de València amb la Jornada “La nova directiva de protecció i assistència a les víctimes de Violència de Gènere i Ciberviolència”, dirigit a la ciutadania en general i la data del qual serà publicada en breu.  
Finalment, el 25 de novembre, 'Dia Internacional contra la violència de gènere', tindrà lloc a la lectura del Manifest a la plaça Major, així com el lliurament dels concursos de fotografia i pancartes.

  
**Contactes a disposició de la ciutadania per denunciar la violència de gènere**

016: Telèfon gratuït datenció a la víctima de la violència de gènere. No deixa rastre a la factura, però sí que cal esborrar-lo del llistat de telefonades.

96 295 95 28: Àrea d'Igualtat, Diversitat i Polítiques Inclusives.

96 287 88 00 – 96 287 88 01: Policia Local de Gandia.

091: Policia Nacional.

112: Telèfon d'Emergències.